“Haj” va “Umra” tadbirlarini tashkil etish va oʻtkazish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2017-12-28)

Haj safariga nomzodlarni tanlashda adolat tamoyillariga qatʼiy amal qilish, jamoatchilik fikrini oʻrganish, shuningdek, hajga boruvchilarni saralash tartibini yanada takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2017-yil 7-iyundagi 364-son qarori (Oʻzbekiston Respublikasi QT, 2017-y., 6-son, 96-modda) bilan tasdiqlangan “Haj” va “Umra” tadbirlarini tashkil etish va oʻtkazish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita raisi O.O. Yusupov zimmasiga hamda Vazirlar Mahkamasining Madaniyat, sanʼat va yoshlar siyosati masalalari axborot-tahlil departamentiga yuklansin. 1. 10-bandda: a) quyidagi mazmundagi ikkinchi — beshinchi xatboshilar qoʻshilsin: “Haj” tadbiriga borishga nomzodlarni saralash ishlarini Haj mavsumidan kamida besh oy avval boshlashni tashkil etish; “Haj” tadbiriga borishga nomzodlarni saralashni ushbu Nizomda belgilangan talablar asosida amalga oshirilishini hamda ijtimoiy adolat tamoyiliga amal qilinishini taʼminlash; ziyoratchilarning toʻliq tibbiy koʻrikdan oʻtishini taʼminlash; jamiyatdagi ijtimoiy muhitni yanada sogʻlomlashtirishda hamda mahallalardagi yoʻldan adashganlarni sogʻlom eʼtiqodga qaytarishda alohida namuna koʻrsatgan imom-xatiblarning imtiyozli ravishda Haj safariga borishiga tavsiya berish”; b) ikkinchi — sakkizinchi xatboshilar tegishli ravishda oltinchi — oʻn ikkinchi xatboshilar deb hisoblansin. 2. Quyidagi mazmundagi 141-band qoʻshilsin: ““Haj” tadbiriga borishga nomzodlarni mahalla fuqarolar yigʻini miqyosida saralab olish uchun fuqarolarning oʻzini oʻzi boshqarish organlarida tuman (shahar) hokimi tomonidan 7 kishidan iborat tarkibda ishchi guruh tuziladi (keyingi oʻrinlarda ishchi guruh deb ataladi). Ishchi guruh tarkibiga, qoidaga koʻra, tuman bosh imomi, mahallaga biriktirilgan imom, mahalla raisi, diniy maʼrifat va maʼnaviy-axloqiy tarbiya masalalari boʻyicha maslahatchi, profilaktika inspektori, Xotin-qizlar qoʻmitasi va Oʻzbekiston faxriylarini ijtimoiy faoliyatini qoʻllab-quvvatlash “Nuroniy” jamgʻarmasi vakillari kiritiladi”. 3. 15-banddagi “hayʼatlar va tashkiliy guruhlar” soʻzlari “hayʼatlar, tashkiliy guruhlar va ishchi guruhlar” soʻzlari bilan almashtirilsin. 4. Quyidagi mazmundagi 281 — 283-bandlar qoʻshilsin: “281. “Haj” tadbiriga borishga nomzodlar navbatga qoʻyilishidan avval ushbu Nizomning 282-bandida nazarda tutilgan talablar asosida ishchi guruh tomonidan suhbatdan oʻtkaziladi va saralanadi. Buning uchun fuqarolar yigʻini raisi tomonidan nomzodlarning alohida roʻyxati shakllantiriladi. Nomzodlarga ular suhbatdan oʻtkazish va saralash uchun roʻyxatga qoʻshilganligi hamda suhbatdan oʻtkazish sanasi va joyi toʻgʻrisida fuqarolar yigʻining raisi tomonidan xabar beriladi. Ishchi guruh har oyning 5 sanasidan kech boʻlmagan muddatda shakllangan roʻyxat asosida “Haj” tadbiriga boradigan zayoratchi sifatida navbatga qoʻyish uchun nomzodlarni suhbatdan oʻtkazadi va saralaydi. 282. “Haj” tadbiriga borishga navbatga qoʻyiladigan nomzodlar quyidagi talablarga javob berishi lozim: a) nomzod moddiy va jismoniy jihatdan “Haj” tadbiriga qodir boʻlishi; b) “Haj” amallarini toʻgʻri va toʻla-toʻkis ado etishi uchun yetarli diniy bilimga ega boʻlishi; v) nomzod maʼnaviyati, maʼrifati va odob-axloqi bilan mahallada obroʻ-eʼtiborga ega boʻlishi; g) oilasidagi muhitning sogʻlomligi va farzandlarining ijobiy tavsiflanishi, mahalla fuqarolar yigʻinidagi ijtimoiy-maʼnaviy muhitni yaxshilashda ibrat boʻla olishi; d) yoʻldan adashganlarni sogʻlom turmush tarziga qaytarish, ularning ijtimoiy moslashuviga yordam berishi, mahalla fuqarolar yigʻinida oʻtkaziladigan xayriya tadbirlarida ishtirok etishi; e) ushbu Nizomning 46-bandi talablariga javob berishi. 283. Saralash natijasiga koʻra “Haj” tadbiriga borishga navbatga qoʻyiladigan nomzodlar roʻyxati tegishli hududdagi masjid va fuqarolarning oʻzini oʻzi boshqarish organlari binolarida eʼlon qilinadi hamda 15 kun mobaynida ular boʻyicha jamoatchilik fikri oʻrganiladi. Jamoatchilik tomonidan bildirilgan taklif yoki eʼtirozlar ishchi guruh tomonidan 5 kun muddatda koʻrib chiqiladi va tekshiriladi. Ishchi guruh jamoatchilik fikri asosida fuqaroni “Haj” tadbiriga boradigan zayoratchi sifatida navbatga qoʻyish uchun fuqarolarning oʻzini oʻzi boshqarish organiga 1 kun muddatda tavsiya beradi”. 5. 46-bandda: a) ikkinchi xatboshi quyidagi mazmundagi ikkinchi va uchinchi xatboshilar bilan almashtirilsin: ““Haj” tadbiriga bormoqchi boʻlgan fuqaro “Haj” tadbiriga bormagan boʻlishi; “Umra” tadbiriga bormoqchi boʻlgan fuqaro soʻnggi ikki yil mobaynida “Umra” yoki soʻnggi besh yil mobaynida “Haj” tadbiriga bormagan boʻlishi”; b) uchinchi va toʻrtinchi xatboshilar tegishli ravishda toʻrtinchi va beshinchi xatboshilar deb hisoblansin. 6. Nizomga 1-ilovaning matni quyidagi tahrirda bayon etilsin: “